Obón

Obón ye una villa y municipio aragonés de la provincia de Teruel, situau en la comarca de las Cuencas Meneras. La suya población ye de 45 habitants (2018) en una superficie de 68,4 km², con una densidat de población de 0,64 hab./km².

 Cheografía 
Obón ye situau en las serranías marguinals de lo Sistema Iberico a lo nord-este de la sierra de Mont Albán, chunto a lo río Martín y a la suya ezquierda, un poquet mas abaixo de lo forcallo con lo río de Cabra y a lo sud de lo pantano de Cueva Foradada. Ye a 685 m. d'altaria dencima de lo livel d'a mar y en lo costau norte d'un plego sinclinal de gran radio (sinclinal d'Obon), entre los anticlinals de Mont Albán y d'Arcaine. Marcos Aurell Cardona, Beatriz Bádenas, Antonio Casas Sainz, Santiago Alberto Moralejo: La geología del Parque Cultural del río Martín. Colección Parque Cultural del río Martín. Zaragoza, 2011. pp 68-69, pp 120-121. Este plego presenta materials cretacios en lo suyo nuclio, que afloran en lo cabezo de las Chornas, en la loma de las Canteras y en lo cabezo de Sant Miguel, pero lo nuclio habitau d'Obón ye sobre materials churasicos y sobre part de la ribera cuaternaria de Martín, a on que tamién ye la huerta.

Obón ye a 120 km de Teruel, la capital de la suya provincia.

 Mugas 
Lo suyo termin municipal muga con Estercuel, Torre de las Arcas, Mont Albán, La Foz de la Viella, Chosa y Arcaine.
 Chosa Arcaine Estercuel La Foz de la Viella 50px Estercuel Mont Albán Torre de las Arcas  Torre de las Arcas

 Historia 
En la Cueva de los Huesos bi ha un chacimiento paleontolochico con fauna de lo Pleistoceno meyo.

Bi ha tres conchuntos d'arte rupestre levantín: Focino de Chornas, Cerrau y Coquinera; lo primero ye curioso porque tiene la representación d'un hombre que pareixe negroide, lo segundo ye de lo mesmo estilo que lo de la Val d'el Charco del Agua Amarga (Val d'Algorfa). Antonio Beltrán Martínes: El arte rupestre en la provincia de Teruel. "Cartillas Turolenses Nº 5". Instituto de Estudios Turolenses, 1986, pp 34-36.

I habió un castiello en 1179, que perteneixeba a los Atrosiello en 1247, cuan se sabe que Obón teneba la categoría de villa. Dende 1414 lo castiello perteneixió a los Bardaxí, que yeran sinyors de la Baronía d'Estercuel. En la baixa Edat Meya i habió aldeyas que por despoblación se convertioron en las villarizas de lo termin municipal d'Obón: Chornas, Los Mases, Oleas, Regallo, Villuendas, El Cercellar, y El Cerrau. M.J. Berrondo Urdampilleta: Datos históricos de Alcaine y Obón. Publicau en Teruel: Revista del Instituto de Estudios Turolenses, Vol. 87, nº 2, 1999, pp. 22-23.

Entre 1488 y 1495 Obon feba part de la sobrecullida d'Alcaniz, y en 1646 yera tamién en la vereda d'Alcanyiz. Entre 1711 y 1833 feba part de lo correchimiento d'Alcanyiz. En 1857 teneba la categoría de lugar. Estió en lo partiu chudicial de Mont Albán pero en 1965 pasó a lo partiu chudicial de Calamocha. UBIETO ARTETA, Antonio: Historia de Aragón. Los pueblos y los despoblados II (Anubar ediciones. Zaragoza, 1984). p 937.

 Toponimia 
La primera mención d'Obón ye en 1177 como Ovonziello en un texto que fa referencia a la Comunidat de Teruel y la suya repoblación. En 1179 se'n fa mención atra vegada, como Ovon, cuan Alifonso II dió la villa d'Alcanyiz a la Orden de Calatrava, con muga en lo río Martín quedando Ovon fuera de lo territorio calatravo.

Entre los microtoponimos con components en aragonés tenemos Torretón, nombre de los restos de lo castiello de 1179. Bi ha un barranco de Regallo que debe estar relacionau con la villariza (pardina) homonima, y una hilada de Inisiella.

 Luengas y parlas 
Actualment en Obón, como en toda la comarca de las Cuencas Meneras se charra lo castellano rechional d'Aragón, con substrato lingüistico provinient de l'aragonés que se charró en la baixa Edat Meya en lo sud de la val d'Ebro.

Parte de lo lexico aragonés d'Obón se replegó en los anyos 1980 y se publicó en la revista Rolde. Destacan aragonesismos foneticos no conoixius en lugars d'arredol (por manca d'investigación) como  Oliviella, ofridero, calelluela y un resto de participio en -ato: esbarato.

 Demografía 

 Administración 
 Reparto de concellers 
Eleccions municipalsArchivo electoral Partiu 1979 1983 1987 1991 1995 1999 2003 2007 2011 2015 2019 Partido Aragonés - 1 - - 0 0 0 0 - 2 2 Partido de los Socialistas de Aragón - 4 1 1 1 1 1 1 1 1 1 Unión de Centro Democrático 5 - - - - - - - - - - Total 5 5 1 1 1 1 1 1 1 3 3

 Alcaldes 
 Lista d'alcaldes Lechislatura Nombre Partiu politico1979–1983José Villuendas ComínUCD1983–1987Miguel Villuendas Martín PSOE1987–1991Miguel Villuendas Martín PSOE1991–1995Miguel Villuendas MartínPSOE1995–1999Miguel Villuendas MartínPSOE1999–2003Miguel Villuendas Martín PSOE2003–2007Miguel Villuendas Martín PSOE2007–2011Miguel Villuendas Martín PSOE2011–2012Miguel Villuendas Martín PSOE2012-2015José Luis Molina MartínPSOE2015–20192019–20232023–2027 Jose Angel Villuendas Morales  Consulta el listado de alcaldes que han sido proclamados en Aragón en Heraldo de Aragón PAR

 Puestos d'intrés 
 Casa d'a Villa.
 Ilesia de l'Asumpción.
 Ermita de Sant Miguel.

 Fiestas 
250px|thumb|right|Calvario d'Obón
 15 d'agosto, Virchen de l'Asumpción.

 Referencias 

*